КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**«Коми Республикаса туй агентство йылысь положение вынсьöдöм йылысь» Коми Республикаса Веськӧдлан котырлӧн 2005 во урасьӧм тӧлысь 7 лунся 16 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Коми Республикаса туй агентство йылысь положение вынсьöдöм йылысь» Коми Республикаса Веськӧдлан котырлӧн 2005 во урасьӧм тӧлысь 7 лунся 16 №-а шуӧмӧ татшӧм вежсьӧм:

Коми Республикаса туй агентство йылысь положение, мый вынсьӧдӧма шуӧмӧн (содтӧд), гижны содтӧд серти.

1. Тайӧ шуӧмыс вынсялӧ сійӧс примитан лунсянь.

Коми Республикаса Юралысь В. Гайзер

Сыктывкар

2012 вося рака тӧлысь 30 лун

115 №

Коми Республикаса Веськӧдлан котырлӧн

2012 во рака тӧлысь 30 лунся 115 №-а шуӧм дорӧ

СОДТӦД

«ВЫНСЬӦДӦМА

Коми Республикаса Веськӧдлан котырлӧн

2005 во урасьӧм тӧлысь 7 лунся 16 №-а шуӧмӧн

(содтӧд)

Коми Республикаса туй агентство йылысь

**ПОЛОЖЕНИЕ**

1. Панас
2. Коми Республикаса туй агентство (водзӧ - Агентство) лоӧ Коми Республикаса олӧмӧ пӧртысь власьт органӧн, коді пӧртӧ олӧмӧ канму политика Коми Республикаын автомашина транспорт юкӧнын, Коми Республикаса дінму либӧ межмуниципальнӧй тӧдчанлуна автомашина туйясӧн (водзӧ – автомашина туйяс) вӧдитчан юкӧнын, Коми Республикаын туй вывті ветлӧм олӧмӧ пӧртан юкӧнын, коді могмӧдӧ канму услугаясӧн автомашина туйясӧн вӧдитчан юкӧнын, а сідзжӧ Республикаса олӧмӧ пӧртысь власьтлӧн торъя уджмога органӧн, коді пӧртӧ олӧмӧ автомашина туйяс тыр-бура вӧдитчӧм бӧрся канмусянь дінму видзӧдӧм.
3. Аслас уджын Агентство кутчысьӧ Россия Федерацияса Оланподулӧ, федеральнӧй оланподула оланпасъясӧ, федеральнӧй оланпасъясӧ, Россия Федерацияса Президентлӧн да Россия Федерацияса Веськӧдлан котырлӧн нормативнӧй инӧда актъясӧ, Коми Республикаса Оланподулӧ, Коми Республикаса оланпасъясӧ, Коми Республикаса Юралысьлӧн инӧда актъясӧ, Коми Республикаса Веськӧдлан котырлӧн инӧда актъясӧ, а сідзжӧ тайӧ Положениеӧ.
4. Агентство уджалӧ кыдзи веськыда, сідзи и ӧтвылысь федеральнӧй олӧмӧ пӧртысь власьт органъяскӧд, Коми Республикаын федеральнӧй олӧмӧ пӧртысь власьт органъяслӧн мутас органъяскӧд, Россия Федерацияса субъектъяслӧн олӧмӧ пӧртысь власьт органъяскӧд, Коми Республикаса канму власьт органъяскӧд, меставывса асвеськӧдлан органъяскӧд, ӧтйӧза ӧтувъяскӧд да мукӧд организациякӧд.
5. Агентство видзӧм вылӧ рӧскод могмӧдсьӧ сьӧмӧн Коми Республикаса республиканскӧй сьӧмкуд тшӧт весьтӧ.
6. Агентство лоӧ юридическӧй кывкутысьӧн, сылӧн эм Коми Республикаса канму канпас серпаса печать да асшӧр ним комиӧн да рочӧн, урчитӧм сикаса мукӧд печать, штамп да бланок, Россия Федерацияса оланпастэчас серти восьтӧм тшӧтъяс.
7. Агентство пӧртӧ олӧмӧ котыртысьлысь удж да уджмогъяс Коми Республикаса торъя канму учреждениеяс серти, кодъясӧс урчитӧма Коми Республикаса Веськӧдлан котырӧн.
8. Агентстволӧн меститчаніныс (юридическӧй инпасыс): Сыктывкар, Морозов ул., 115а к.

II. Шӧр могъяс

1. Агентстволӧн шӧр могъясӧн лоӧны:
   1. Автомашина туйяс тыр-бура видзӧм да сӧвмӧдӧм, найӧс техническӧя бурмӧдӧм.
   2. Автомашина транспортӧн могмӧдӧм (межмуниципальнӧй йитӧдъяс) вылӧ йӧзлысь инӧдъяс олӧмӧ пӧртӧм.
   3. Автомашина туйяс серти видзчысьӧмӧн туй вывті ветлӧмлы условиеяс лӧсьӧдӧм.
2. Канму удж

9. Тайӧ Положениелӧн II юкӧдын индӧм могъяс олӧмӧ пӧртӧм вылӧ Агентство вӧчӧ татшӧм канму удж:

* 1. Пӧртӧ олӧмӧ автомашина туйяс тыр-бура видзӧм бӧрся канмусянь дінму видзӧдӧм.
  2. Лӧсьӧдӧ Коми Республикаса нормативнӧй инӧда акт балаяс автомашина транспорт юкӧнын, автомашина туйясӧн вӧдитчан юкӧнын да туй вывті ветлан юкӧнын.
  3. Йӧзӧдӧ инӧда актъяс автомашина транспорт юкӧнын, автомашина туйясӧн вӧдитчан юкӧнын да туй вывті ветлан юкӧнын.
  4. Лӧсьӧдӧ стратегическӧя планируйтан документъяс автомашина транспорт юкӧнын, автомашина туйясӧн вӧдитчан юкӧнын да туй вывті ветлан юкӧнын, сы лыдын торъя мога республиканскӧй уджтас балаяс.
  5. Лӧсьӧдӧ да вынсьӧдӧ ведомствоса торъя мога уджтасъяс.
  6. Лӧсьӧдӧ да сетӧ вӧзйӧмъяс автомашина туйяс сӧвмӧдан юкӧнын инвестиция политикалӧн шӧр нырвизьяс олӧмӧ пӧртӧм серти.
  7. Лӧсьӧдӧ да вынсьӧдӧ рӧскод веськӧдӧм серти объектъяслысь да мероприятиеяслысь лыддьӧгъяс автомашина туйясӧн вӧдитчан юкӧнын да туй вывті ветлан юкӧнын.
  8. Пӧртӧ олӧмӧ Коми Республикаса республиканскӧй сьӧмкуд чӧжӧслӧн юралысь администраторлысь да администраторлысь удж Агентство киӧ сетӧм чӧжӧс серти.
  9. Пӧртӧ олӧмӧ Коми Республикаса республиканскӧй сьӧмкудйысь сьӧмӧн вӧдитчӧм да босьтӧм кузя удж Агентствоӧс да канму учреждениеяс, кодъяс серти Агентство пӧртӧ олӧмӧ котыртысьлысь удж да уджмогъяс, (водзӧ – канму учреждениеяс) видзӧм вылӧ да Агентство вылӧ пуктӧм удж олӧмӧ пӧртӧм вылӧ урчитӧм сьӧм серти.
  10. Вӧчӧ тӧвар вайӧм вылӧ, уджъяс вӧчӧм вылӧ, услугаяс сетӧм вылӧ Коми Республикалӧн канму могъяс вылӧ заказ лӧсьӧдӧм да иналӧм серти автомашина транспорт, автомашина туйясӧн вӧдитчан да туй вывті ветлан юкӧнын да Агентстволысь удж могмӧдӧм вылӧ канму заказчиклысь удж.
  11. Тӧвар вайӧм вылӧ, уджъяс вӧчӧм вылӧ, услугаяс сетӧм вылӧ Коми Республикалӧн канму могъяс вылӧ заказъяс иналӧм дырйи могмӧдӧ донъяслысь да тӧвар номенклатуралысь (сикасъяслысь, могмӧсъяслысь) мониторинг, водзвыв висьталӧм, водзвыв планируйтӧм, бюджетӧ иналӧм да индӧм заказъясӧн веськӧдлӧм.
  12. Сетӧ автомашина туйяслы нимъяс да идентификация номеръяс.
  13. Сӧгласуйтӧ меставывса тӧдчанлуна ӧтув автомашина туйяслысь нимъяссӧ.
  14. Примитӧ автомашина туйяс вылын иналан мынтысян парковкаяс (паркуйтчанінъяс) лӧсьӧдӧм йылысь да мынтысьӧмӧн вӧдитчӧм йылысь да татшӧм вӧдитчӧмсӧ дугӧдӧм йылысь решениеяс.
  15. Урчитӧ автомашина туйяс вылын иналан мынтысян парковкаясӧн (паркуйтчанінъясӧн) вӧдитчӧмлысь дон.
  16. Примитӧ автомашина туйясдорса визьяслысь суйӧръяс урчитӧм йылысь либӧ татшӧм туйясдорса визьяслысь суйӧръяс вежӧм йылысь решениеяс.
  17. Примитӧ решениеяс аспом автомашина туйясдорса визьяслысь суйӧръяс урчитӧм йылысь либӧ татшӧм туйясдорса визьяслысь суйӧръяс вежӧм йылысь решениеяс аспом автомашина туйяс серти оланпастэчасӧн урчитӧм случайясын.
  18. Нуӧдӧ автомашина туй вылын транспорт лоӧмторъяслысь учёт.
  19. Индӧ автомашина туйяс вывті транспорт ветлӧмсӧ мыйкӧ дыра дзескӧдӧм либӧ дугӧдӧм оланпастэчасӧн урчитӧм случайясын.
  20. Нуӧдӧ туйвыв ветлӧм котыртан мероприятиеяс оланпастэчасӧн урчитӧм случайясын.
  21. Кырымалӧ сёрнитчӧмъяс автомашина транспорт юкӧнын, автомашина туйясӧн вӧдитчан юкӧнын да туй вывті ветлан юкӧнын ӧтувъя удж йылысь юалӧмъяс серти.
  22. Нуӧдӧ мероприятиеяс оперативнӧя веськӧдлан инӧд серти Агентство киӧ сетӧм Коми Республикаса канму эмбурӧн веськӧдлӧм да вӧдитчӧм кузя, сы лыдын:

лӧсьӧдӧ да сетӧ Коми Республикаса эмбур агенстствоӧ вӧзйӧмъяс оперативнӧя веськӧдлан инӧд серти Агентство киӧ сетӧм эмбур Коми Республикаын муниципальнӧй юкӧнъяслӧн эмбурӧ сетӧм йылысь;

лӧсьӧдӧ да сетӧ вӧзйӧмъяс му участокъяс юклӧм, ӧтувтӧм, выльысь юклӧм кузя либӧ сэтшӧм му участокъясысь му юкӧнъяс торйӧдӧм кузя, мыйясӧс сетӧма автомашина туйяс, кутшӧмъяс пырӧны Коми Республикалӧн канму эмбурӧ да кутшӧмъясӧс сетӧма оперативнӧя веськӧдлан инӧд серти Агентство киӧ, стрӧитӧм либӧ видзӧм вылӧ, а сідзжӧ канму эмбурӧ пырысь муясысь да муясысь, мыйяс вылӧ киын кутӧмсӧ абу торйӧдӧма.

* 1. Нуӧдӧ мероприятиеяс йӧзӧс автомашина транспортӧн транспорт боксянь могмӧдӧм (межмуниципальнӧй йитӧдъяс) котыртӧм серти.
  2. Нуӧдӧ мероприятиеяс йӧзӧс дорйӧм кузя, мобилизация дасьтӧм кузя, автомашина туйяс вылын виччысьтӧг лоӧмторъяслысь колясъяс бырӧдӧм кузя Россия Федерацияса оланпастэчас серти да Коми Республикаса оланпастэчас серти.
  3. Нуӧдӧ терроризмысь да экстремизмысь видзчысьӧм кузя, на бӧрын колясъяс чинтӧм кузя мероприятиеяс Коми Республикаын терроризмлы паныд тыш нуӧдысь комиссиялӧн решениеяс серти.
  4. Кырымалӧ сёрнитчӧмъяс Коми Республикаса туй овмӧслы кадръяс дасьтӧм кузя.
  5. Нуӧдӧ Коми Республика мутасын удж видзан юкӧнын канму политикалысь шӧр нырвизьяс олӧмӧ пӧртӧм кузя мероприятиеяс.
  6. Нуӧдӧ Агентствоын канму гусятор дорйӧм кузя да юӧръяс техническӧя дорйӧм кузя мероприятиеяс.
  7. Нуӧдӧ Агентствоын мобилизационнӧй дасьтысьӧм да мобилизация кузя мероприятиеяс. Пӧртӧ олӧмӧ канму учреждениеясын мобилизация мероприятиеясӧн веськӧдлӧм, на бӧрся контроль да методическӧя могмӧдӧм.
  8. Бура пӧртӧ олӧмӧ Коми Республикаса Юралысьлысь да Коми Республика Веськӧдлан котырлысь тшӧктӧмъяс, мыйясӧс сетӧма Россия Федерацияса Президентлысь кесйӧдӧмъяс да тшӧктӧмъяс олӧмӧ пӧртӧм могысь, Агентстволӧн уджалан юкӧнӧ пырысь юалӧмъяс серти «Россия Федерацияса Президентлысь кесйӧдӧмъяс да тшӧктӧмъяс збыльмӧдӧм кузя удж котыртӧм бурмӧдӧм йылысь» Россия Федерацияса Президентлысь 2011 во рака тӧлысь 28 лунся 352 №-а Индӧд олӧмӧ пӧртӧм серти.
  9. Пӧртӧ олӧмӧ мукӧд удж Коми Республикаса Юралысьлӧн да Коми Республикаса Веськӧдлан котырлӧн решениеяс серти.

IV. Канму могмӧсъяс

1. Тайӧ Положениеса II юкӧдын индӧм могъяс збыльмӧдӧм вылӧ Агентство пӧртӧ олӧмӧ татшӧм канму могмӧсъяс:
   1. Сетӧ Агентство документъяс серти архивнӧй справкаяс, архивнӧй копияяс, архивнӧй выпискаяс гражданалӧн да юридическӧй кывкутысьяслӧн корӧм серти.
   2. Сӧгласуйтӧ автомашина туйвывса кежӧд дорвизьын либӧ туйдор визьясын инженернӧй коммуникацияяс нуӧдӧм либӧ выльысь лӧсьӧдӧм.
   3. Сӧгласуйтӧ автомашина туйлысь автомашина туй (туй дорӧ) вомӧналӧм (сибӧдчӧм) стрӧитӧм, выльмӧдӧм, капитальнӧя дзоньталӧм да дзоньталӧм.
   4. Сӧгласуйтӧ автомашина туйяслӧн туйдор дорвизьын капитальнӧя стрӧитан объектъяс, туйвыв ветлӧм могмӧдӧм вылӧ индӧм объектъяс стрӧитӧм, выльмӧдӧм, реклама тэчасъяс, юӧра пӧвъяс да индӧдъяс пуктӧм техническӧй условиеяс оформитӧмӧн.
   5. Сӧгласуйтӧ (сетӧ техническӧй условиеяс) автомашина туйдор визь да туйвывса кежӧд дорвизьын туйвыв сервис объектъяс стрӧитӧм, выльмӧдӧм, капитальнӧя дзоньталӧм.
   6. Сетӧ торъя мога лэдзӧм автомашина туйясӧд ветлӧм вылӧ транспорт средстволы, мый нуӧ сьӧкыд да (либӧ) ыджыд грузъяс, кор сьӧкыд да (либӧ) ыджыд грузъяс нуысь транспорт средстволӧн маршрутыс, маршрут юкӧныс мунӧ Коми Республикаса дінму либӧ межмуниципальнӧй тӧдчанлуна автомашина туйясӧд, татшӧм туйяслӧн инувъясӧд, меставывса тӧдчанлуна туйясӧд, кутшӧмъяс инасьӧны Коми Республикаса кык да унджык муниципальнӧй юкӧнъяслӧн (муниципальнӧй районъяслӧн, кар кытшъяслӧн) мутасын, торъя условиеӧн, мый татшӧм транспорт средстволӧн маршрутыс мунӧ Коми Республика дорвизьын да индӧм маршрутыс, маршрут юкӧныс оз мун федеральнӧй тӧдчанлуна автомашина туйясӧд, татшӧм туйяслӧн инувъясӧд.
   7. Сетӧ торъя мога разрешение автомашина туйясӧд ветлӧм вылӧ транспорт средстволы, мый нуӧ ӧпаснӧй грузъяс, кор ӧпаснӧй грузъяс нуысь транспорт средстволӧн маршрутыс, маршрут юкӧныс мунӧ Коми Республикаса дінму либӧ межмуниципальнӧй тӧдчанлуна автомашина туйясӧд, татшӧм туйяслӧн инувъясӧд, меставывса тӧдчанлуна туйясӧд, кутшӧмъяс инасьӧны Коми Республикаса кык да унджык муниципальнӧй юкӧнъяслӧн (муниципальнӧй районъяслӧн, кар кытшъяслӧн) мутасын, торъя условиеӧн, мый татшӧм транспорт средстволӧн маршрутыс мунӧ Коми Республика дорвизьын да индӧм маршрутыс, маршрут юкӧныс оз мун федеральнӧй тӧдчанлуна автомашина туйясӧд, татшӧм туйяслӧн инувъясӧд.
   8. Вынсьӧдӧ маршрут паспортъяс, сӧгласуйтӧ межмуниципальнӧй автобус маршрутъяс серти автомашина транспортлысь ветлан гижӧдпассӧ.
   9. Кырымалӧ ветлысь-мунысь нуысьяскӧд коставлытӧм межмуниципальнӧй пыр ветлан автобус маршрутъяс серти пассажиръясӧс да туй кӧлуйсӧ новлӧдлан инӧд вылӧ сёрнитчӧмъяс.
   10. Кырымалӧ автомашина туйвывса кежӧд дорвизьын инженернӧй коммуникацияяс нуӧдӧм либӧ выльысь лӧсьӧдӧм серти сёрнитчӧм.
   11. Кырымалӧ туйвыв сервис объектӧс автомашина туйкӧд йитӧм йылысь сёрнитчӧм.
   12. Сетӧ юӧръяс автомашина туйясӧн вӧдитчысьяслы налӧн корӧм серти.
   13. Видлалӧ гражданасянь Агентствоӧ воӧм шыӧдчӧмъяс.
2. Инӧдъяс
3. Канму удж олӧмӧ пӧртӧм могысь, канму могмӧсъяс сетӧм вылӧ Агентстволӧн эм инӧд:
   1. Корны да босьтны канму органъяслысь, меставывса асвеськӧдлан органъяслысь, а сіджӧ организацияяслысь, чина йӧзлысь, гражданалысь юӧр, мый колӧ Агентство компетенцияӧ пырысь юалӧмъяс кузя решениеяс примитӧм вылӧ.
   2. Агентстволӧн удж юкӧнкӧд йитчӧм юалӧмъяс решитӧм вылӧ корны научнӧй да мукӧд организацияӧс, туялысьясӧс да специалистъясӧс.
   3. Агентстволӧн удж юкӧнкӧд йитчӧм юалӧмъяс кузя лӧсьӧдны координируйтан, сёрнитчан да экспертнӧй органъяс (сӧветъяс, комиссияяс да уджалан котыръяс, коллегияяс).
4. Удж котыртӧм
5. Агентствоӧн веськӧдлӧ юрнуӧдысь (водзӧ – Агентствоса юрнуӧдысь), кодӧс индӧ чинӧ да вештӧ чинысь Коми Республикаса Юралысь.
6. Агентствоса юрнуӧдысь:
   1. Эсканпастӧг уджалӧ Агентство нимсянь, петкӧдлӧ сійӧс став канму власьт органъясын да ёрд органъясын, меставывса асвеськӧдлан органъясын, организацияясын.
   2. Юклӧ могъяс Агентствоса юрнуӧдысьӧс вежысьяс костын.
   3. Вынсьӧдӧ Агентство тэчаса юкӧдувъяс йылысь положениеяс, Агентствоса уджалысьяслысь чина регламентъяс да чина инструкцияяс.
   4. Веськӧдлӧ Агентство киӧ сетӧм эмбурӧн да сьӧмӧн оланпастэчас серти.
   5. Вынсьӧдӧ Агентстволысь уджалысь лыд, а сідзжӧ сійӧс видзӧм вылӧ сьӧмкуд рӧскод смета Коми Республикаса республиканскӧй сьӧмкудйын урчитӧм сетан сьӧм серти лӧсялана сьӧма во кежлӧ.
   6. Индӧ чинӧ да вештӧ чинысь Агентствоса уджалысьясӧс, решайтӧ юалӧмъяс Агентствоса уджалысьясӧс ошкӧм либӧ дисциплинарнӧя мыждӧм йылысь.
   7. Решайтӧ канму гражданскӧй служба йылысь оланпастэчас серти Агентствоын канму гражданскӧй службакӧд йитчӧм юалӧмъяс.
   8. Йӧзӧдӧ тшӧктӧдъяс, тшӧктӧмъяс да инструкцияяс Агентстволӧн уджкӧд йитчӧм юалӧмъяс серти.
   9. Пӧртӧ олӧмӧ мукӧд уджмог Россия Федерацияса оланпастэчас серти да Коми Республикаса оланпастэчас серти.
7. Агенствоса юрнуӧдысьлӧн эмӧсь вежысьяс, кодъяс индыссьӧны чинӧ да вештыссьӧны чинысь Россия Федерацияса оланпастэчасӧн да Коми Республикаса оланпастэчасӧн урчитӧм пӧрадок серти.

Агентствоса юрнуӧдысьӧс вежысьяс уджалӧны эсканпастӧг Агентство нимсянь Агентствоса юрнуӧдысьӧн урчитӧм инӧдъяс да могъяс серти.

Кор Агентствоса юрнуӧдысь мыйкӧ дыра абу, сылысь могъяссӧ пӧртӧ олӧмӧ Агентствоса юрнуӧдысьӧс медводдза вежысь, а кор Агентствоса юрнуӧдысьӧс медводдза вежысь абу - Агентствоса юрнуӧдысьӧс вежысьяс пиысь ӧти Агентствоса юрнуӧдысьлӧн решение серти.

Агентствоса юрнуӧдысьлӧн прӧстмӧм чин дырйи Агентствоса юрнуӧдысьлысь могъяс сетӧм йылысь решение примитӧ Коми Республикаса Юралысь.

1. Агентствоса уджалысьяслӧн медыджыд лыд урчитсьӧ Коми Республикаса Веськӧдлан котырӧн.
2. Агентстволӧн котыртан тэчас артмӧ татшӧм веськӧдланінъясысь, юкӧдъясысь, юкӧнъясысь:
3. туй вывті ветлӧм олӧмӧ пӧртӧм кузя;
4. сьӧма-экономическӧй удж да бухгалтерскӧй учёт кузя;
5. Коми Республикаса канму эмбурлӧн учёт да сыӧн вӧдитчӧм кузя;
6. котыртан удж да контроль кузя;
7. автомашина транспортӧн транспорт боксянь йӧзӧс могмӧдӧм кузя;
8. инӧда да кадрӧвӧй удж кузя;
9. мобилизация дасьтысьӧм, йӧзӧс дорйӧм, канму гусятор дорйӧм кузя.
10. Агентстволӧн чинъясӧ, кодъяслы оланпастэчасӧн сетӧма торъя уджмог пӧртны олӧмӧ автомашина туйяс тыр-бура видзӧм бӧрся канмусянь дінму видзӧдӧм, пырӧны: Агентствоса юрнуӧдысь, Агентствоса юрнуӧдысьӧс вежысьяс, Агентстволӧн тэчаса юкӧдувъясса юрнуӧдысьяс да юрнуӧдысьясӧс вежысьяс, а сідзжӧ Агентствоса мукӧд канму гражданскӧй уджалысь, кодъяс босьтӧны Коми Республикаса канму гражданскӧй службаса чинъяслӧн старшӧй группаса «специалистъяс» категорияа чин.
11. Агенстволысь пытшкӧсса уджсӧ урчитӧны Агентствоса регламент серти.».

Вуджӧдіс Хазова Е. В. – 13 255 пас